TIDLOR โบรกชี้กำไรปี 64-65 สินเชื่อโตสูงเฉลี่ย 17% ชูหุ้น Big cap ราคา Laggard
TIDLOR โบรกชี้กำไรปี 64-65 สินเชื่อโตสูงเฉลี่ย 17% ชูหุ้น Big cap ราคา Laggard แนะซื้อเป้า 44 บาท
TIDLOR โบรกชี้กำไรปี 64-65 สินเชื่อโตสูงเฉลี่ย 17% ชูหุ้น Big cap ราคา Laggard แนะซื้อเป้า 44 บาท
17 ก.พ. 2565

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้ (11 ก.พ.65) บริษัท เงินติดล้อ จำกัด (มหาชน) หรือ TIDLOR เป็นรายใหญ่ในธุรกิจจำนำทะเบียน และมีการกระจายรายได้ ผ่านธุรกิจประกันที่ดี โดยรวมยังมีโอกาสเติบโตสูงทั้ง 2 ธุรกิจ รวมถึง ฐานเงินทุนที่แข็งแกร่งจากกลุ่มผู้ถือหุ้น และเรตติ้งที่ดี
โดยคาดกำไรสุทธิไตรมาส 4/2564 อยู่ที่ 800 ล้านบาท โต 28% เทียบช่วงเดียวกันของปีก่อน, ลดลง 2% เทียบไตรมาสก่อนหน้า เทียบช่วงเดียวกันของปีก่อนจากสินเชื่อคาดโต 15%, Cost of fund ลด และECL ลด และคาดกำไรปี 2565 โตสูงต่อเนื่อง 29%เทียบช่วงเดียวกันของปีก่อน จากการเพิ่มทั้งรายได้ดอกเบี้ย และที่ไม่ใช่ดอกเบี้ย ส่วน NPL ยังบริหารจัดการได้ ใกล้เคียงกลุ่มฯ
ด้าน Valuation: ซื้อขาย P/BV เหลือ 3.4 เท่า ต่ำกว่ากลุ่ม แและมีแนวโน้มกำไรดีกว่า ขณะเดียวกันเป็นอีกหุ้น Big cap ที่ราคายัง Laggard อุตสาหกรรมที่เติบโตดี โดยโมเมนตัมกำไรปี 2564-2566 ดี และคาดสินเชื่อรวมเติบโตต่อเนื่องสูงเฉลี่ย 17% ต่อปี จากการใช้ประโยชน์จากระบบดิจิตอล และมีธุรกิจประกันที่เติบโตแรงเช่นกัน แนะซื้อราคาเป้าหมาย 44 บาท